Nouerint vniuersi, quod nos Hemmingus, diuina miseracione episcopus Aboensis, constituimus reuerendos viros dominum Henricum, prepositum Aboensem, Mathiam Kogh, legiferum, et Johannem Pædherson, prefectum nostrum in Kwsto, nostros legittimos procuratores ju solidum, ad faciendum nostro nomine quandam permutacionem bonorum Holmgeri Lagman jn Kurusum et bonorum ecclesie cathedralis in Kerkis perpetuo duraturam, ratum et gratum habituri quicquid per eos factum fuerit in premissis. Datum sub sigillo nostro, anno Domini mcccºlvj, jn profesto sancti Petri ad vincula.